ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
కోవిడ్-19 అంతమొందించే పోరాటంలో భాగంగా సిటియు ప్రతినిధులతో కార్మిక మంత్రి సమావేశం
కేంద్ర కార్మిక, ఉపాధి శాఖ సహాయ మంత్రి  శ్రీ సంతోష్ కుమార్ గంగ్వార్ కేంద్ర కార్మిక సంఘాల సంస్థలు తో ఢిల్లీలో వెబినార్ ద్వారా సమావేశం అయ్యారు. కోవిడ్-19 మహమ్మ్మరి కారణంగా ఉత్పన్నమైన పరిస్థితులు, కార్మికులపైనా, ఆర్ధిక రంగంపైన దాని ప్రభావం ఈ మేరకు తగ్గించవచ్చు వంటి అంశాలపై కేంద్ర మంత్రి చర్చించారు. చర్చనీయాంశాల్లో ముఖ్యమైనవి: కార్మికులు, వలసకార్మికుల ప్రయోజనాలను కాపాడడం, ఉపాధి కల్పనా చర్యలు, ఆర్ధిక కార్యకలాపాలు తిరిగి ప్రారంభించడం, కార్మిక చట్టాల ప్రకారం వారి బాధ్యతలను నిర్వర్తించటానికి వీలుగా ఎంఎస్ఎంఈల పరిస్థితిని మెరుగుపరిచే చర్యలు. కార్మిక, ఉపాధి శాఖ సీనియర్ అధికారులు కూడా ఈ సమావేశంలో పాల్గొన్నారు.
ఈ ఆపత్కాలంలో కార్మికులు, ఉద్యోగుల సమస్యల తీవ్రత తగ్గించడానికి తీసుకున్న చర్యలను మంత్రి వివరించారు. ప్రస్తుత పరిస్థితుల నుండి ఉద్యోగులు కార్మికులు బయట పడాలంటే తీసుకోవలసిన చర్యలను సూచించవలసిందిగా కార్మిక సంఘాల ప్రతినిధులను మంత్రి కోరారు. ఈ మేరకు వారు చేసిన సూచనలు:
i. వలస కార్మికులు వారి ఊళ్లకు వెళ్ళడానికి రైళ్ల సంఖ్యను పెంచాలి. వీరికి తమ కుటుంబ పోషణకు తగిన ఆర్ధిక సహాయం అందించాలి. పరిస్థితి అదుపులోకి వచ్చాక పనులు కల్పించాలి;
ii. వలస కార్మికులు, అసంఘటిత కార్మికుల జాతీయ రిజిస్టర్ ను తయారు చేయాలి. ఉద్యోగం, ఇతర సహాయం అందించేటపుడు వివరాలు అందరికి అందుబాటులో ఉంచితే వారికి తగు ప్రయోజనం చేకూరుతుంది;
iii. వడ్డీల మాఫీ/పునర్వ్యవస్థీకరణ, విద్యుత్ సబ్సిడీ ఇవ్వడం వంటి చర్యల ద్వారా ఎంఎస్ఎంఈలను ముఖ్యంగా చిన్న, లఘు పరిశ్రమలను ఆదుకోవాలి. ఈ పరిశ్రమలకు సరైన ముడి సరుకు అందేలా చర్యలు తీసుకోవాలి;
iv. లాక్ డౌన్ వల్ల అత్యధికంగా ప్రభావం పడ్డ హోటళ్లు, సినిమాలు, క్రీడలు, ఆటోమొబైల్ వంటి రంగాలు సంక్షోభం నుండి బయట పడేందుకు ప్రభుత్వం తగు వ్యూహాలు సిద్ధం చేయాలి;
v. చిన్న, లఘు పరిశ్రమల వేతన భాగం వరకు సబ్సిడీలు ఇస్తే, ఆయా యాజమాన్యాలు కార్మికులకు పూర్తి వేతనాలు ఇవ్వగలుగుతారు;
vi. మహమ్మారి బాధితుల వద్దకు ధైర్యంగా వెళ్లి విధులు నిర్వహిస్తున్న ఆశా/అంగన్వాడీ వాలంటీర్లకు తగు విధంగా ప్రోత్సాహకాలు కల్పించాలి.
vii. ఉద్యోగాలు కోల్పోయిన వారికి కూడా తగు ఆర్ధిక సహాయం చేయాలి;
viii. ఈ సందర్బంగా కార్మికుల పని గంటలను పెంచకుండా తగు చర్యలు తీసుకోవాలి;
ix. వేతనాలు, జీతాలల్లో కోతలు లేని విధంగా కార్మిక చట్టాలు, మార్గదర్శకాల్లో ఉన్న అంశాలను గట్టిగా అమలు చేయాలి;
x. దినసరి వేతన, అసంఘటిత కార్మికులకు ఆర్ధిక సహాయంతో పాటు, రేషన్, వైద్య సౌకర్యాలు ఉచితంగా అందే ఏర్పాటు చేయాలి;
xi. వ్యవసాయ ఉత్పత్తులను ప్రభుత్వం కొనుగోలు చేస్తే, దాని ద్వారా రైతు కూలీలకు సక్రమంగా వేతనాలు అందే పరిస్థితి ఉంటుంది.
xii. తమ ఇళ్లకు వెనక్కి వెళ్తున్న వలస కార్మికుల రైళ్ల టికెట్ చార్జీలు వసూలు చేయకుండా చూడాలి.
వీటిపై కార్మిక, ఉపాధి శాఖ కార్యదర్శి సానుకూలంగ స్పందిస్తూ వలస కార్మికులకు రైల్ చార్జీలు వారి దగ్గర నుండి వసులు చేయబోమని స్పష్టం చేసారు. రాష్ట్రాల సమన్వయంతో వలస కార్మికుల జాబితాలు రూపొందిస్తున్నామని చెప్పారు. కోవిడ్-19 ప్రభావానికి లోనైనా కార్మికుల కోసం 20 హెల్ప్ లైన్లు/కంట్రోల్ రూమ్ లను ఏర్పాటు చేసినట్టు చెప్పారు.
పరిశ్రమలను పునరుద్ధరించి, క్రమంగా ఆర్ధిక కార్యకలాపాలు ప్రారంభం కావాలన్నది ఇపుడు ప్రధాన దృష్టి అని కార్మిక శాఖ కార్యదర్శి చెప్పారు. ఈ మేరకు సిటియుఓలు కార్మికుల్లో విశ్వాసాన్ని పెంపొందించి, ఎప్పుడు అవకాశం ఉంటే అపుడు పనుల్లోకి వచ్చేలా చూడాలని కోరారు. ఎటువంటి సమస్యలున్నా తమ శాఖ తగు సహాయం అందించడానికి సిద్ధంగా ఉందని ఆయన వెల్లడించారు.
యాజమాన్యాల సంఘాల ప్రతినిధులతో ప్రత్యేకంగా వెబినార్ మే 8వ తేదీ ఏర్పాటు చేయనున్నారు.
పర్యటక మంత్రిత్వ శాఖ
“దేఖో అప్నా దేశ్” సీరీస్ కింద పర్యాటక మంత్రిత్వ శాఖ 13వ వెబినార్ “డెస్టినేషన్- సరిస్కా టైగర్ రిజర్వ్” ఆవిష్కారం
వన్యమృగ పార్కులు, వన్యప్రాణి సంరక్షణ కేంద్రాలు సందర్శకులకు సరికొత్త అనుభూతి పొందే అరుదైన అవకాశం కలిగిస్తాయి. కేంద్ర పర్యాటక శాఖ పర్యాటకులకు వన్యప్రాణుల వర్చువల్ సాహస యాత్ర, సఫారి అనుభూతి కలిగించేందుకు దేఖో అప్నా దేశ్ వెబినార్ కింద 2020 మే 1వ తేదీన రాజస్తాన్, అల్వార్ జిల్లాలోని వన్యప్రాణి కేంద్రంపై “డెస్టినేషన్ - సరిస్కా టైగర్ రిజర్వ్” శీర్షికతో ఒక వెబినార్ విడుదల చేసింది.
తెహ్లాలోఇ సరిస్కా మనార్ వ్యవస్థాపకుడు శ్రీ గజేంద్రసింగ్, ఇమ్మెన్స్ మార్కెటింగ్ సిఇఒ శ్రీ ధీరజ్ త్రివేది ఈ వెబినార్ ను సమర్పించారు.
ఢిల్లీకి వాయవ్యంగా 250 కిలోమీటర్లు, జైపూర్ కు ఈశాన్యంగా 110 కిలోమీటర్ల దూరంలో ఈ సరిస్కా టైగర్ రిజర్వ్ ఉంది. అల్వార్ మహారాజా గతంలో వేటకు వెళ్లిన సరిస్కా లోయలోని ఈ ప్రదేశం పలు రకాలైన జంతుజాలం, వృక్షజాలానికి నెలవు. ఈ పార్క్ లో పులులు, చిరుతలు, నీల్గాయ్, సంబార్, చితాల్ అనే వన్యప్రాణులు ఎన్నో ఉన్నాయి. భారతీయ కుక్కుట సంతతికి చెందిన ఒక వన్యకుక్కుటం పీఫౌల్, ఒక ప్రత్యేక రాబందు సంతతికి చెందిన సర్పెంట్ ఈగిల్స్, శాండ్ గ్రూజ్, బంగారు రంగు వడ్రంగి పిట్ట, కొమ్ములు గల భారతీయ గుడ్లగూబలు, రాబందులకు నెలవైన ఆ ప్రాంతం పక్షి ప్రేమికులకు స్వర్గధామం వంటిది.
10, 11 శతాబ్దాలకు చెందిన ప్రాచీన శిథిల దేవాలయాలు ఈ సంరక్షణాలయంలో ఉన్నాయి. అలాంటి అరుదైన కట్టడాల్లో కంక్వారి ఫోర్ట్, 10వ శతాబ్దికి చెందిన నీలకంఠ దేవాలయం ఉన్నాయి. ఇవి శిథిల దేవాలయాలే అయినా ఎంతో చక్కని చిత్రకళ, ఖజురహో తరహా శిల్పాలు సందర్శకులకు చక్కని అనుభూతిని అందిస్తాయి. నీలకంఠ మహాదేవ దేవాలయం పరిసరాల్లో 8, 12వ శతాబ్దిలో నిర్మించిన 300 పైగా హిందూ, జైన దేవాలయాలు కూడా ఉన్నాయి. అభానేరిలోని 3500 నిట్టనిలువు మెట్లున్న నికుంభ రాజవంశానికి చెందిన అరుదైన ప్రాంతం ప్రపంచంలోనే పెద్ద మెట్ల ప్రాంతంగా పేరొందింది. అల్వార్ నగరం సైతం ఎన్నో చారిత్రక భవనాలు, కోటలు, సమాధులు, భవనాలు ఎంతో ప్రముఖమైనవి. వీటిలో బాలా కిల్లా, విజయ్ మందిర్ లేక్ ప్యాలెస్, ఫతే జంగ్ కి గుంబద్, మోతీ డూంగ్రి సందర్శకులు మిస్ కాకూడని ప్రదేశాలు.
పర్యావరణం, అడవులు, వాతావరణ మార్పుల మంత్రిత్వ శాఖకు చెందిన కేంద్ర స్పాన్సర్ షిప్ లోని పథకం ప్రాజెక్ట్ టైగర్. పులుల రిజర్వ్ గా పేరొందిన పులుల సంరక్షణాలయాలకు ఇది ఎంతో పేరొందినది. భారత్ లో ప్రస్తుతం 2967 పులుల సంతతి ఉంది. 2018లో విడుదలైన నివేదిక ప్రకారం పులుల వాటాలో సగానికి పైగా మధ్యప్రదేశ్, కర్ణాటకల్లో ఉన్నాయి. ఈ పులుల జనాభా 2014 సంవత్సరంలో తీసిన గణాంకాల ప్రకారం 30 శాతం పెరిగి 2226కి పెరిగింది. సరిస్కా తొలి టైగర్ రిజర్వ్ భారతదేశంలో రాయల్ బెంగాలీ టైగర్ పేరిట అరుదైన పులుల జాతిని విజయవంతంగా సంరక్షించింది. ఈ జాతికి చెందిన 20 వరకు పులులు ఇందులో ఉన్నాయి.
(ఇంతవరకు ప్రజలకు పెద్దగా తెలియని గమ్యాలు, ప్రముఖ పర్యాటక ప్రాంతాలపై పర్యాటకుల్లో చైతన్యం కల్పించడం పర్యాటక మంత్రిత్వ శాఖకు చెందిన ఈ వెబినార్ లక్ష్యం. ఈ వెబినార్ మిస్ అయిన వారి కోసం యూట్యూబ్ చానల్
https://www.youtube.com/channel/UCbzIbBmMvtvH7d6Zo_ZEHDA/ లోను, పర్యాటక మంత్రిత్వ శాఖకు చెందిన సోషల్ మీడియా హ్యాండిల్స్ లోను ఇది అందుబాటులో ఉంది.
పర్యటక మంత్రిత్వ శాఖ
ప్రసాద్ పథకం కింద గురువాయూర్, కేరళలో పర్యాటక సదుపాయ కేంద్రాన్ని దృశ్య మాధ్యమం ద్వారా ప్రారంభించిన కేంద్ర పర్యాటక, సాంస్కృతిక శాఖ  సహాయ మంత్రి ప్రహ్లాద్ సింగ్ పటేల్
గుర్తించిన తీర్థయాత్రా స్థలాలను వారసత్వ సంపదా ప్రాంతాలను సమగ్రంగా అభివృద్ధి చేసేందుకు 2014-15లో పర్యాటక మంత్రిత్వ శాఖ ప్రసాద్ పథకాన్ని ప్రారంభించింది
పర్యాటక మంత్రిత్వ శాఖ ఆధ్వర్యంలోని ప్రసాద్ పథకం కింద గురువాయూర్ అభివృద్ధి, కేరళ ప్రాజెక్టు కింద నిర్మిస్తున్న పర్యాటక సదుపాయాల కేంద్రాన్ని బుధవారం కేంద్ర పర్యాటక, సాంస్కృతిక శాఖ సహాయ మంత్రి ప్రహ్లాద్ సింగ్ పటేల్ వర్చువల్ ప్లాట్ఫాం ద్వారా ప్రారంభించారు. ఈ కార్యక్రమంలో కేంద్ర విదేశాంగ శాఖ సహాయమంత్రి వి. మురళీధరన్, కేరళ రాష్ట్ర పర్యాటక, దేవస్థానాలు, సహకార శాఖ మంత్రి కండకంపల్లి సురేంద్రన్ కూడా పాల్గొన్నారు.
అంతర్జాతీయ ప్రమాణాలతో సౌకర్యాలను, సదుపాయాలను సృష్టించేందుకు భారత ప్రభుత్వం విడుదల చేసిన నిధులను ఉత్తమ స్థాయిలో వినియోగించినందుకు కేంద్ర మంత్రి రాష్ట్ర ప్రభుత్వాన్ని ప్రశంసించారు. పర్యాటక రంగంలో కావలసిన సహకారాన్న, మద్దతును పర్యాటక మంత్రిత్వ శాఖ అందిస్తుందని రాష్ట్ర ప్రభుత్వానికి ఆయన హామీ ఇచ్చారు.
పర్యాటక మంత్రిత్వ శాఖ 2014-15వ సంవత్సరంలో గుర్తించిన తీర్థయాత్రా స్థలాలు, వారసత్వ సంపదకు సంబంధించిన స్థలాలను సమగ్రంగా అభివృద్ధి చేయాలన్న లక్ష్యంతో తీర్థయాత్రల పునరుజ్జీవనం, ఆధ్యాత్మిక, వారసత్వ వృద్ధికి ప్రోత్సాహ జాతీయ మిషన్ ను ప్రారంభించింది. ప్రవేశ కేంద్రాలు , ఆఖరి మైలు వరకు అనుసంధానం, సమాచారం/ వివరణ కేంద్రాలు, ఎటిఎం/ నగదు బదలాయింపు, పర్యావరణ అనుకూల రవాణా మార్గాలు, పునరుత్పాదక శక్తితో ఆయా ప్రాంతాలలో విద్యుద్దీకరణ, దీపాలంకరణ, పార్కింగ్, మంచి నీరు, మరుగుదొడ్లు, క్లోక్ రూం, వెయిటింగ్ రూంలు, ప్రధమ చికిత్సా కేంద్రాలు, హస్తకళా బజార్లు/ హాట్లు/ సావనీర్ దుకాణాలు/ కెఫెటేరియా/ వర్షం ఎక్కువగా కురిసే ప్రాంతాల్లో తలదాచుకునేందుకు ఆశ్రయాలు, టెలికాం సౌకర్యాలు, ఇంటర్నెట్ అనుసంధానం వంటి మౌలిక సదుపాయాలు అభివృద్ధి చేయడం పథకం లక్ష్యం.
ఈ పథకం కింద గురువాయూర్ అభివృద్ధి ప్రాజెక్టును 2017, మార్చిలో పర్యాటక మంత్రిత్వ శాఖ రూ. 45.36 కోట్లు ఖర్చుతో ఆమోదించింది. ఇందులో భాగంగా పర్యాటక సదుపాయాల కేంద్రాన్ని రూ. 11.57 కోట్ల రూపాయలతో విజయవంతంగా పూర్తి చేశారు. ఈ ప్రాజెక్టులో ఇతర అంశాలు - సిసిటివి నెట్వర్క్కు సంబంధించిన మౌలిక సదుపాయాలు, పర్యాటక సౌకర్యాల కేంద్రం, బహుళ స్థాయి కార్ పార్కంగ్. ఇందులో సిసిటివి నెట్వర్క్ ఇప్పటికే పూర్తి అయింది.
రక్షణ మంత్రిత్వ శాఖ
ఇండియన్ కోస్ట్ గార్డ్ 25వ డైరెక్టర్ జనరల్గా రాకేష్ పాల్ నియమితులయ్యారు
ఇండియన్ కోస్ట్ గార్డ్  25వ డైరెక్టర్ జనరల్గా రాకేష్ పాల్ నియమితులయ్యారు. ఆయన ఇండియన్ నేవల్ అకాడమీ పూర్వ విద్యార్థి జనవరి 1989లో ఇండియన్ కోస్ట్ గార్డ్లో చేరాడు. అతను కొచ్చిలోని ఇండియన్ నేవల్ స్కూల్ ద్రోణాచార్యలో గన్నరీ & వెపన్స్ సిస్టమ్స్లో ప్రొఫెషనల్ స్పెషలైజేషన్ యునైటెడ్ కింగ్డమ్ నుండి ఎలక్ట్రో-ఆప్టిక్స్ ఫైర్ కంట్రోల్ సొల్యూషన్ కోర్సును చేశారు. అధికారి ఐసీజీ మొదటి గన్నర్గా గుర్తింపు పొందారు. 34 సంవత్సరాల పాటు సాగిన తన విశిష్ట కెరీర్లో, ఫ్లాగ్ ఆఫీసర్ అనేక కీలక నియామకాలను నిర్వహించారు, వాటిలో ముఖ్యమైనవి కమాండర్ కోస్ట్ గార్డ్ రీజియన్ , గాంధీనగర్, డిప్యూటీ డైరెక్టర్ జనరల్ , కోస్ట్లోని అదనపు డైరెక్టర్ జనరల్ కోస్ట్ గార్డ్. గార్డ్ హెడ్ క్వార్టర్స్, న్యూఢిల్లీ. అంతేకాకుండా, వివిధ ప్రతిష్టాత్మక సిబ్బంది నియామకాలను నిర్వహించాడు. న్యూ ఢిల్లీలోని కోస్ట్ గార్డ్ ప్రధాన కార్యాలయంలో డైరెక్టర్  ప్రిన్సిపల్ డైరెక్టర్ . అతను విస్తారమైన సముద్ర అనుభవాన్ని కలిగి ఉన్నాడు ఐసీజీ నౌకల అన్ని తరగతులకు నాయకత్వం వహించాడు; ఐసీజీఎస్ సమర్థ్, ఐసీజీఎస్ విజిత్, ఐసీజీఎస్ సుచేతా కృప్లానీ, ఐసీజీఎస్ అహల్యాబాయి ఐసీజీఎస్సీ -03. ఆ అధికారి గుజరాత్లోని ఫార్వర్డ్ ఏరియాలోని రెండు కోస్ట్ గార్డ్ స్థావరాలను - ఓఖా & వదినార్ కూడా ఆదేశించారు. రాకేష్ పాల్ ఫిబ్రవరి 2022లో అడిషనల్ డైరెక్టర్ జనరల్ స్థాయికి ఎదిగారు న్యూ ఢిల్లీలోని కోస్ట్ గార్డ్ హెడ్క్వార్టర్స్లో నియమించబడ్డారు. ఫిబ్రవరి 2023లో అతనికి డైరెక్టర్ జనరల్ కోస్ట్ గార్డ్గా అదనపు బాధ్యతలు అప్పగించారు. ఈ కాలంలో, డ్రగ్స్/నార్కోటిక్ పదార్థాలు కోట్ల రూపాయల విలువైన బంగారాన్ని స్వాధీనం చేసుకోవడం, తీవ్రమైన తుఫానుల సమయంలో నావికులను రక్షించడం వంటి అనేక ముఖ్యమైన కార్యకలాపాలు వ్యాయామాలు జరిగాయి. ఫారిన్ కోస్ట్ గార్డ్స్తో ఉమ్మడి వ్యాయామాలు, వేట నిరోధక కార్యకలాపాలు, తుఫానులు/ప్రకృతి విపత్తుల సమయంలో మానవతా సహాయం తీర భద్రతా వ్యాయామాలు. రాకేష్ పాల్కు 2013లో తత్రరక్షక్ పతకం 2018లో ప్రెసిడెంట్ తత్రక్షక్ పతకం అతని విశిష్ట సేవకు గానూ లభించాయి.
రాష్ట్రపతి సచివాలయం
డా.రాజేంద్ర ప్రసాద్ జయంతి సందర్భంగా నివాళులు అర్పించిన రాష్ట్రపతి
భారత తొలి రాష్ట్రపతి డా.రాజేంద్ర ప్రసాద్ జయంతి సందర్భంగా, రాష్ట్రపతి శ్రీ రామ్నాథ్ కోవింద్ నివాళులు అర్పించారు. రాష్ట్రపతి భవన్లో ఈ కార్యక్రమం జరిగింది. రాష్ట్రపతితోపాటు రాష్ట్రపతి భవన్ సిబ్బంది కూడా డా.రాజేంద్ర ప్రసాద్ చిత్రపటానికి పూలు సమర్పించి అంజలి ఘటించారు.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
తమిళనాడులోని పాంచలంకురుచి కోటలో 'హర్ ఘర్ తిరంగ' కార్యక్రమాన్ని నిర్వహించిన ఎఫ్ఏహెచ్డీ మంత్రిత్వ శాఖ
- తమిళనాడులో జరిగిన వేడుకల్లో భాగంగా డాక్టర్ ఎల్.మురుగన్ జాతీయ జెండాను ఎగురవేశారు
- 'ఆజాదీ కా అమృత్ మహోత్సవ్'లో భాగంగా దేశవ్యాప్తంగా 400 దిగ్గజ వేదికలలో కార్యక్రమాల నిర్వహణ
భారత ప్రభుత్వం 11 ఆగస్టు, 2022 నుంచి 15 ఆగస్టు, 2022 వరకు 'హర్ ఘర్ తిరంగ' కార్యక్రమాన్ని నిర్వహిస్తోంది. 'ఆజాదికా అమృత మహోత్సవ్' సంవత్సరం కార్యక్రమంలో భాగంగా.. ప్రధాన మంత్రి నరేంద్ర మోడీ నేతృత్వంలోని భారత ప్రభుత్వం దేశ వ్యాప్తంగా 400 ప్రముఖ ప్రదేశాలలో ఈ కార్యక్రమాన్ని నిర్వహిస్తోంది. భారత ప్రభుత్వపు మత్స్యశాఖ, పశుసంవర్ధక మరియు పాడి పరిశ్రమల శాఖ  తమిళనాడు రాష్ట్ర ప్రభుత్వం సహకారంతో 12 ఆగస్టు 2022న తమిళనాడులోని తూత్తుకుడిలో ఉన్న పంచలంకురుచి కోటలో 'హర్ ఘర్ తిరంగ' కార్యక్రమాన్ని నిర్వహించింది. భారత ప్రభుత్వం మత్స్య, పశు సంవర్ధక మరియు పాడిపరిశ్రమ శాఖ సహాయ మంత్రి డాక్టర్. ఎల్. మురుగన్ ముఖ్య అతిథిగా వివిధ ప్రముఖుల సమక్షంలో ఈ కార్యక్రమానికి హాజరయ్యారు. కేంద్ర మంత్రి తమిళనాడులోని తూత్తుకోడిలోని పంచలంకురుచి కోటలో జాతీయ జెండా ఎగురవేసి అమర వీరులు/ స్వాతంత్ర్య సమరయోధుల కుటుంబ సభ్యులను సత్కరించారు. 'హర్ ఘర్ తిరంగ' ప్రచారంలో చురుగ్గా పాల్గొనేలా మంత్రి ప్రజలను ప్రేరేపించారు. ఈ కార్యక్రమం విజయవంతం కావడానికి తమిళనాడు ప్రభుత్వం అన్ని పరిపాలనాపరమైన మరియు రవాణాపరమై సహాయాన్ని ఉత్సాహంగా అందించింది.
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
ఆజాదీ కా అమృత్ మహోత్సవంలో భాగంగా "కిసాన్ భగీదారీ ప్రథమ్త హమారీ" కార్యక్రమం
- దేశమంతటా సుమారు 2000 ప్రదేశాల నుండి లక్ష కంటే ఎక్కువ మంది రైతులు పాల్గొన్నారు
ఆజాదీ కా అమృత్ మహోత్సవ్ వేడుకల్లో భాగంగా మత్స్య, పశు సంవర్ధక, పాడి పరిశ్రమల మంత్రిత్వ శాఖ వ్యవసాయం మరియు రైతుల సంక్షేమ మంత్రిత్వ శాఖతో కలిసి ఏప్రిల్ 25 నుండి 30, 2022 వరకు వారం రోజుల పాటు "కిసాన్ భగీదారీ ప్రాథమిక హమారీ" ప్రచార కార్యక్రమాన్ని నిర్వహిస్తోంది. ఈ ప్రచార కార్యక్రమం నాలుగో రోజున, 28 ఏప్రిల్ 2022న మత్స్యశాఖ
, పశుసంవర్ధక మరియు పాడిపరిశ్రమ శాఖ తో కలిసి వర్చువల్ విధానంలో అవగాహన కార్యక్రమాన్ని నిర్వహించింది. మత్స్య, పశుసంవర్థక మరియు పాడిపరిశ్రమ మంత్రిత్వ శాఖ అమలు చేస్తున్న వివిధ పథకాలను గురించి మత్స్యకారులు, చేపల పెంపకందారులు, పశువులు,పాడి రైతులు మరియు ఇతర భాగస్వామ్య పక్షాల వారికి సామూహికంగా అవగాహన కల్పించడం, ప్రయోజనాలను పొందేలా వారిని ప్రోత్సహించడం ఈ అవగాహన కార్యక్రమం ముఖ్య ఉద్దేశం. కేంద్ర మత్స్య, పశుసంవర్ధక మరియు పాడిపరిశ్రమ శాఖ మంత్రి శ్రీ పరుషోత్తం రూపాలా ఈ కార్యక్రమానికి విచ్చేసి, ఉపాధి మరియు జీవనోపాధిలో మత్స్య పరిశ్రమ మరియు పశుసంవర్ధక రంగానికి గల ప్రాముఖ్యతను గురించి తెలియజేశారు. వివిధ రాష్ట్రాల రైతులతో సంభాషించి ప్రోత్సహించారు. వారు మంత్రిత్వ శాఖ యొక్క వివిధ పథకాల క్రింద ప్రయోజనాలను పొందేందుకు. ఈ కార్యక్రమం ఎంతగానో దోహదం చేస్తుందని అన్నారు. కేంద్ర మత్స్య, పశుసంవర్ధక మరియు పాడిపరిశ్రమల శాఖ సహయ మంత్రులు శ్రీ సంజీవ్ కుమార్ బల్యాన్, డాక్టర్ ఎల్ మురుగన్ ఈ కార్యక్రమంలో పాల్గొన్నారు. డీఏహెచ్డీ| సంయుక్త కార్యదర్శి
డాక్టర్ ఓపీ చౌదరి ఈ సందర్భంగా కార్యక్రమానికి విచ్చేసిన అతిథులను మరియు పాల్గొనేవారిని స్వాగతం పలికారు.ఈ తరహా కార్యక్రమంపై తన ఆలోచనలను పంచుకున్నారు. ఈ సెషన్లో రైతులు మరియు వ్యవసాయ సంస్థలకు అనుబంధంగా ఉన్న డీఓఎఫ్ యొక్క ప్రధాన పథకం "ప్రధాన్ మంత్రి మత్స్య సంపద యోజన ", మత్స్య మౌలిక సదుపాయాల అభివృద్ధి నిధి  మరియు కిసాన్ క్రెడిట్ కార్డ్ తో పాటు ఎన్ఎల్ఎం/ ఆర్జీఎంజ/ ఏహెచ్ఐడీఎఫ్ యొక్క వివిధ వ్యవస్థాపకత పథకాలను మత్స్య మరియు అనుబంధ కార్యకలాపాలను గురించి ప్రధానంగా వివరించారు. ఈవెంట్ డీఏహెచ్డీ యొక్క అధికారిక ఫేస్బుక్ పేజీలో ప్రత్యక్ష ప్రసారం చేయబడింది. అనేక మంది వ్యక్తులు ఆన్లైన్లో ఈ కార్యక్రమంలో చేరారు. భారతదేశం అంతటా దాదాపు 2000 ప్రదేశాల నుండి లక్ష కంటే ఎక్కువ మంది రైతులు సెషన్లో పాల్గొన్నారు. కేంద్ర ప్రభుత్వ ఇన్ల్యాండ్ ఫిషరీస్ జాయింట్ సెక్రటరీ శ్రీ సాగర్ మెహ్రా ప్రతి ఒక్కరికీ, ముఖ్యంగా రైతులు వారి ఉత్సాహం మరియు చురుకైన భాగస్వామ్యానికి ధన్యవాదాలు తెలుపుతూ తన ముగింపు వ్యాఖ్యలు చేశారు. మత్స్యశాఖలో గత వ్యవస్థాపక అవకాశాలను ప్రోత్సహించడానికి, ప్రస్తుతం ఉన్న రైతులను ప్రోత్సహించడానికి మత్స్య పారిశ్రామికవేత్తల విజయగాథల వీడియోల రూపంలో ప్రదర్శించారు.
ప్రధాన మంత్రి కార్యాలయం
కచ్ఛ్ లో 2001 వ సంవత్సరం లో భయంకరభూకంపం సంభవించిన అనంతరం అక్కడ చోటుచేసుకొన్న పరివర్తన ను గురించి కొన్ని ట్వీట్లను శేర్ చేసిన ప్రధాన మంత్రి
కచ్ఛ్ లో 2001 వ సంవత్సరం లో సంభవించిన భూకంపం వల్ల జరిగిన విధ్వంసం అనంతరం ఆ ప్రాంతం లో చోటు చేసుకొన్న అభివృద్ధి మరియు పరివర్తన లు కచ్ఛ్ ను పర్యటన తాలూకు ఒక గొప్ప స్థలం గా తీర్చిదిద్దాయంటూ కచ్ఛ్ పార్లమెంట్ సభ్యుడు శ్రీ వినోద్ చావ్ డా చేసిన ఒక ట్వీట్ ను ప్రధాన మంత్రి శ్రీ నరేంద్ర మోదీ శేర్ చేశారు.
పార్లమెంటు సభ్యుడు చేసిన కొన్ని ట్వీట్ లకు ప్రధాన మంత్రి సమాధానాన్నిఇస్తూ,
‘‘కచ్ఛ్ ను గురించి తెలియజెప్పేటటువంటి కొన్ని ప్రేమాస్పదమైన ట్వీట్ లు. 2001 వ సంవత్సరం లో ఘాతక భూకంపం వచ్చింది. అయితే పలువురు కచ్ఛ్ లో సర్వనాశనం అయిందంటూ వ్రాశారు. కానీ, ఆ జిల్లా లోని ప్రజల ను గురించి చెప్పుకోవలసినటువంటి అసాధారణమైన సంగతి ఒకటి ఉంది. వారు మళ్ళీ తల ఎత్తుకొన్నారు, మరి జిల్లా ను కొత్త శిఖరాల కు తీసుకు పోయారు. ప్రస్తుతం కచ్ఛ్ ఒక గొప్ప పర్యటక స్థలం గా మారిపోయింది.’’ అని ఒక ట్వీట్ లో పేర్కొన్నారు.
సమాచార, ప్రసార మంత్రిత్వ శాఖ
51వ ఐ.ఎఫ్.ఎఫ్.ఐ. లో ప్రముఖ నటుడు, దర్శకుడు బిస్వజిత్ ఛటర్జీ కి - "ఇండియన్ పర్సనాలిటీ ఆఫ్ ది ఇయర్" అవార్డు ప్రకటించారు
గోవాలో జరుగుతున్న 51వ భారత అంతర్జాతీయ చలన చిత్రోత్సవంలో, ప్రముఖ నటుడు, నిర్మాత, దర్శకుడు మరియు హిందీ, బెంగాలీ సినీ నేపధ్యగాయకుడు శ్రీ బిస్వజిత్ ఛటర్జీ ని "ఇండియన్ పర్సనాలిటీ ఆఫ్ ది ఇయర్" అవార్డుకు ఎంపిక చేశారు. ఈ పండుగ ప్రారంభోత్సవ కార్యక్రమంలో, కేంద్ర సమాచార, ప్రసార శాఖ మంత్రి శ్రీ ప్రకాష్ జవదేకర్, ఈ అవార్డును ప్రకటించారు.
2021 మార్చి నెలలో జరిగే జాతీయ చలనచిత్ర పురస్కారాలను ప్రదానం చేసే సమయంలో, ఈ అవార్దును, అతనికి ప్రదానం చేస్తామని కేంద్ర మంత్రి ప్రకటించారు.
బిస్వాజిత్ ఛటర్జీ, తాను నటించిన పాత్రల ద్వారా , ఉదాహరణకు: "బీస్-సాల్-బాద్" అనే చలన చిత్రంలో కుమార్ విజయ్ సింగ్; "కోహ్రా" లో రాజా అమిత్ కుమార్ సింగ్; "ఏప్రిల్ ఫూల్" చిత్రంలో అశోక్; "మేరే సనమ్" లో రమేష్ కుమార్; "నైట్ ఇన్ లండన్" అనే చిత్రంలో జీవన్ ; "దో కలియాన్" లో శేఖర్; "కిస్మత్" చిత్రంలో విక్కీ వంటి పాత్రల ద్వారా , మంచి పేరు తెచ్చుకున్నారు. ఆయన ఎక్కువగా, ఆశా పరేఖ్, వహీదా రెహ్మాన్, ముంతాజ్, మాలా సిన్హా, రాజ్శ్రీ వంటి ప్రముఖ నటీమణులతో కలిసి నటించారు. ఆయన నటించిన బెంగాలీ చిత్రాలలో - ఉత్తమ్ కుమార్ మరియు కుహేలితో "చౌరింఘీ"  మరియు "గర్ నాసింపూర్"; "శ్రీమాన్ ప్రిథ్వీరాజ్" ; "జై బాబా తారక్ నాథ్" ; "అమర్ గీతి"  చిత్రాలను ప్రముఖంగా చెప్పుకోవచ్చు. 1975 సంవత్సరంలో, బిస్వజిత్, తన సొంత చిత్రం "కహతే హై ముజ్ కో రాజా" ను నిర్మించి, దర్శకత్వం వహించారు. నటన, దర్శకత్వంతో పాటు, ఆయన, గాయకుడు, నిర్మాతగా కూడా వ్యవహరించారు.
ఉక్కు మంత్రిత్వ శాఖ
అన్ని రంగాలలోని ప్రజలకు శిక్షణ ప్రాధాన్యతను ప్రముఖంగా ప్రస్తావించిన శ్రీరామ్ చంద్ర ప్రసాద్ సింగ్
గౌరవ కేంద్ర ఉక్కు శాఖ మంత్రి శ్రీ రామచంద్ర ప్రసాద్ సింగ్ , నాగపూర్ లోని ప్రత్యక్ష పన్నుల జాతీయ అకాడమీని సందర్శించారు. ఈ సందర్భంగా ప్రిన్సిపల్ డైరక్టర్ జనరల్  శ్రీమతి రుబి శ్రీవాత్సవ , అకాడమీకి చెందిన ఇతర ఫాకల్టీ సభ్యులు ఆయనకు స్వాగతం పలికారు.
2021 అక్టోబర్ 31న ఆయన ఎన్.ఎ.డి.టిని సందర్శించారు. అక్కడ ఆయనను ఎన్.ఎ.డి.టి క్యాంపస్ లో పరిపాలనా భవనంలో గల ఆర్కైవ్ సెక్షన్ ను చూపించారు. ఈ ఆర్కైవ్స్ లో ఆదాయపన్ను శాఖ శిక్షణకు సంబంధించిన చరిత్ర ను ప్రతిబింబించేవి ఉన్నాయి. అనతంరం ఆయన అకాడమీ ప్రాంగణాన్ని పరిశీలించారు. ఈ సందర్భంగా శ్రీరామచంద్ర ప్రసాద్ సింగ్ ఫ్యాకల్టీ సభ్యులను ఉద్దేశించి ప్రసంగిస్తూ సంస్థలో మౌలిక సదుపాయాల అభివృద్ధికి తీసుకున్న చర్యలను అభినందించారు.
ఈ సందర్భంగా ఆయన ఎన్ఎడిటి అందిస్తున్న శిక్షణ వాతావరణంపై పై మౌలిక సదుపాయాల ప్రభావాన్ని ప్రస్తావించారు. శిక్షణార్ధులకు, అన్ని రంగాలలోని ప్రజలకు శిక్షణ ప్రాధాన్యతను శ్రీ సింగ్ ప్రముఖంగా ప్రస్తావించారు. శిక్షణు సంబంధించిన వివిధ అంశాలను, అత్యుత్తమ విధానాలను గురించి ఆయన మాట్లాడారు. చట్టానికి సంబంధించిన తాజా సమాచారం, దృక్పథానికి సంబంధించి శిక్షణ, ముఖాముఖి శిక్షణ వంటి వాటి గురించి ప్రస్తావించారు . శిక్షణ అందించేవారు ప్రేరకులుగా శారీరక మానసిక వికాసానికి పాటుపడాలని, ఇందులో వారి పాత్ర ను ఆయన నొక్కి చెప్పారు.
శ్రీ సింగ్ 1984 బ్యాచ్ యుపి కేడర్ కు చెందిన రిటైర్డ్ ఐఎఎస్ అధికారి. వివిధ హోదాలలో ఆయన 25 సంవత్సరాలు పనిచేశారు. కేంద్ర , రాష్ట్ర ప్రభుత్వాల స్థాయిలో ఆయన వివిధ హోదాలలో పనిచేశారు. ఉత్తర ప్రదేశ్ లోని రామ్పూర్ , బారాబంకి, హమీర్పూర్, ఫతేపూర్ లలో జిల్లా మేజిస్ట్రేట్ గా నాలుగేళ్లు పనిచేశారు. అలాగే యుపి హ్యాండ్లూమ్ కార్పొరేషన్ కు జి.ఎంగా , ఉత్తరప్రదేశ్ లోని గ్రేటర్ నోయిడా అథారిటీ అదనపు సిఇఒ గా 2001 నుంచి 2005 మధ్య పనిచేశారు.
ఉత్తరప్రదేశ్ కేడర్ ఐఎఎస్ అధికారిగా ఆయన నియమితులు కావడానికి ముందు, ఆయన ఇండియన్ రెవిన్యూ సర్వీసుకు నియమితులయ్యారు. దీనితో ఆయన 1982 ఇండియన్ రెవిన్యూ సర్వీసు బ్యాచ్ వారితో నాగపూర్లోని నేషనల్ అకాడమీ ఆఫ్ డైరక్ట్ టాక్సెస్ లో శిక్షణ తీసుకున్నారు. 2010 వ సంవత్సరంలో స్వచ్ఛంద పదవీ విరమణ పొందిన తరువాత ఆయన క్రియాశీల రాజకీయాలలో చేరారు. 2010 జూన్ లో రాజ్యసభకు ఎన్నికయ్యారు. అప్పటి నుంచి ఆయన జాతీయ స్థాయిలో విధాన నిర్ణయాలలో , పార్లమెంటుకు చెందిన వివిధ ప్రతిష్ఠాత్మక కమిటీలలో చెప్పుకోదగిన పాత్ర వహిస్తూ వస్తున్నారు. రైల్వేలు, డిఒపిటి, హోమ్ స్థాయీ సంఘం సభ్యుడిగా, విదేశీ వ్యవహారాలు, హోం శాఖల సలహా సంప్రతింపుల సంఘం శ్రీరామ్ చంద్ర ప్రసాద్ సింగ్ పనిచేశారు. 2018 సెప్టెంబర్ నుంచి 2019 మే వరకు శ్రీ సింగ్ పరిశ్రమలపై కమిటీకి ఛైర్మన్ గా వ్యవహరించారు.
(Visitor Counter : 117
పౌర విమానయాన మంత్రిత్వ శాఖ
ఐసీఎంఆర్, ఐఐటీ-బొంబాయికి డ్రోన్ వినియోగ అనుమతులను మంజూరు చేసిన పౌర విమానయాన మంత్రిత్వ శాఖ
భారత వైద్య పరిశోధన మండలి , ఇండియన్ ఇన్స్టిట్యూట్ ఆఫ్ టెక్నాలజీ- బొంబాయి  సంస్థలు డ్రోన్లను వినియోగించేందుకు గాను పౌర విమానయాన మంత్రిత్వ శాఖ , డైరెక్టరేట్ జనరల్ ఆఫ్ సివిల్ ఏవియేషన్  డ్రోన్ రూల్స్, 2021 షరతులతో కూడిన మినహాయింపును మంజూరు చేసింది. అండమాన్, నికోబార్ దీవులు, మణిపూర్, నాగాలాండ్లో 3000 మీటర్ల ఎత్తు వరకు డ్రోన్లను ఉపయోగించి ప్రయోగాత్మక బియాండ్ విజువల్ లైన్ ఆఫ్ సైట్
బీవీఎల్ఓఎస్) వ్యాక్సిన్ డెలివరీ చేసేందుకు వీలుగా ఐసీఎంఆర్కు అనుమతులు మంజూరు చేశారు. ఇండియన్ ఇన్స్టిట్యూట్ ఆఫ్ టెక్నాలజీ, బొంబాయి , తన సొంత ప్రాంగణంలో పరిశోధన, అభివృద్ధి, డ్రోన్ల పరీక్షల నిమిత్తం డ్రోన్ల వినియోగపు అనుమతిని పొందింది. ఈ మినహాయింపు నిర్ధష్ట గగనతల క్లియరెన్స్ నిబంధనలు మరియు షరతులకు లోబడి ఉంటుంది. గగనతల క్లియరెన్స్ ఆమోదం పొందిన తేదీ నుండి లేదా తదుపరి ఉత్తర్వుల వరకు ఏది ముందు అయితే అది ఒక సంవత్సరం పాటు చెల్లుబాటుతో ఈ అనుమతులు అమలవుతాయి. దీనికి సంబంధించిన పబ్లిక్ నోటీసులకు లింక్ను పౌర విమానయాన మంత్రిత్వ శాఖ వెబ్సైట్ నుండి పొందవచ్చును. ఇంతకుముందు, 11 సెప్టెంబర్ 2021 న, కేంద్ర పౌర విమానయాన శాఖ మంత్రి జ్యోతిరాదిత్య సింధియా తెలంగాణ రాష్ట్రంలో వికారాబాద్ వద్ద మొదటిసారిగా ‘మెడిసిన్స్ ఫ్రమ్ ది స్కై’ ప్రాజెక్టును ప్రారంభించారు, దీని కింద డ్రోన్లను ఉపయోగించి మందులు మరియు వ్యాక్సిన్లను పంపిణీ చేస్తారు. 25 ఆగష్టు 2021న పౌర విమానయాన మంత్రిత్వ శాఖ డ్రోన్ కార్యకలాపాలలో రక్షణ మరియు భద్రతా అంశాలను సమతుల్యం చేసుకుంటూ సూపర్-నార్మల్ వృద్ధి యుగాన్ని ప్రారంభించడానికి సరళీకృత డ్రోన్ రూల్స్, 2021ను అందుబాటులోకి తెచ్చింది.
(Visitor Counter : 137
పెట్రోలియం- సహజ వాయువుల మంత్రిత్వ శాఖ
ఈశాన్య ప్రాంతంలో హైడ్రోజన్ మొబిలిటి పరిష్కరాలను ప్రోత్సహించేందుకు హైడ్రోజన్ ఇంధన సంబంధిత స్టార్టప్ లతో ఇంక్యుబేషన్ ఒప్పందంపై సంతకాలు చేసిన ఆయిల్ ఇండియా లిమిటెడ్ 
ఆయిల్ ఇండియా లిమిటెడ్  నిన్న ఒమ్ క్లీన్ టెక్ ప్రైవేట్ లిమిటెడ్ అనే స్టార్టప్ తో కలిసి ఇంక్యుబేషన్ ఒప్పందంపై సంతకం చేసింది. 9-ఎం హైడ్రోజన్ ఫ్యూయల్ సెల్ ఆధారిత ఈ బస్ డిజైన్, ఇంటిగ్రేషన్ , డవలప్మెంట్,ద్రవరూప ఆర్గానిక్ హైడ్రోజన్ కారియర్  సొల్యూషన్ కు సంబంధించి ఒప్పందం కుందిరింది. ఈ స్టార్టప్కు ప్రతిష్ఠాత్మక ఐఐటి గౌహతి మెంటార్గా వ్యవహరించి దీనిని ముందుకు తీసుకుపోతుంది.
ఆయిల్ ఇండియా లిమిటెడ్ సిఎండి, శ్రీ సుశీల్ సిహెచ్. మిశ్ర, మాట్లాడుతూ, ఒఐఎల్ పరిశుభ్ర ఇంధన రంగంలో వినూత్న , మున్నెన్నడూ లేని సాంకేతిక పరిజ్ఞానాన్ని అభివృద్ది చేసేందుకు కట్టుబడి ఉందన్నారు. ఒఐఎల్ ఇప్పటికే హైడ్రోజన్ ఉత్పత్తి, బ్లెండింగ్ కు సంబంధించిన పైలట్ ప్రాజెక్టును చేపట్టింది. ఇది ప్రస్తుతం ఈ స్టార్టప్ వెంచర్ను హైడ్రోజన్ స్టోరేజ్, రవాణా, మొబిలిటీ సొల్యూషన్స్కు సంబంధించి స్పాన్సర్ చేస్తోంది.ఇది భారతప్రభుత్వం చేపట్టిన ఆత్మనిర్భర్ భారత్కు సహాయపడగలదని ఆయన అన్నారు. అలాగే ఇది ఈశాన్య ప్రాంతంలో హైడ్రోజన్ ఆర్థిక వ్యవస్థకు ద్వారాలు తెరుస్తుందని ఆయన అన్నారు.
ఈ సందర్భంగా ఆయిల్ ఇండియా లిమిటెడ్ ఫైనాన్స్ డైరక్టర్ శ్రీహరీష్ మాధవ్,ఆయిల్ ఇండియా లిమిటెడ్, ఎస్.ఎన్.ఇ.హెచ్  స్నేహ్ పథకం కింద అర్హత గలిగిన స్టార్టప్లను ప్రోత్సహిస్తున్నట్టు చెప్పారు. ఒఐఎల్ ప్రస్తుతం దేశవ్యాప్తంగా గల ఆరు స్టార్టప్లకు మద్దతునిస్తున్నట్టు చెప్పారు. రోబోటిక్స్, ఇన్ స్ట్రుమెంటేషన్, బయోటెక్, ఇంధన సరఫరా సొల్యూషన్లు వంటి వాటికి సంబంధించి మద్దతునిస్తున్నట్టు తెలిపారు.
హైడ్రోజన్ ఇంధన రంగంలో ఈ రెండు కొత్త కొలాబరేషన్లను విజయవంతంగా పూర్తి చేయడంతో, ఆయిల్ ఇండియా లిమిటెడ్, స్టార్టప్ లతోకలిసి తక్కువ సమయంలో ఈశాన్య భారతదేశంలో హైడ్రోజన్ ఫ్యూయల్ సెల్ ఆధారిత ఇ-బస్ను నడపడంలో విజయవంతం కాగలదని ఆయన అన్నారు.
ఒహెచ్ ఎం క్లీన్ టెక్ డైరక్టర్ భావనా ఎస్.మయూర్ మాట్లాడుతూ, పరిశుభ్ర ఇంధన రంగంలో ఈశాన్య ప్రాంతలో పనిచేయడం ఆనందంగా ఉందన్నారు. హైడ్రోజన్ ఆధారిత సాంకేతికత అయిన ఎల్.ఒ.హెచ్.సి, హైడ్రోజన్ బస్ ను మార్కెట్కు తీసుకురావడానికి అరుదైన అవకాశం దక్కుతోందని అన్నారు. ఒఐఎల్ తమ పై ఉంచిన విశ్వాసంతో తాము దేశానికి ఆత్మనిర్భర్ అభివృద్ధిని సాధిస్తామన్నారు.
ప్రధాన మంత్రి కార్యాలయం
చైతన్యభరితం అయినటువంటి తమిళ సంస్కృతిప్రపంచ స్థాయి లో లోకప్రియమైంది: ప్రధాన మంత్రి
సింగపూర్ ప్రధాని శ్రీ లీ సీన్ లూంగ్ చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ సమాధానాన్ని ఇచ్చారు. ఎ.ఎమ్.కె, కెబున్ బారు మరియు వైసికె ల నివాసుల తో కలసి పొంగల్ పర్వదినాన్ని ఆలస్యం గా జరుపుకొన్నట్లు శ్రీ లీ సీన్ లూంగ్ తన ట్వీట్ లో తెలియ జేశారు.
ఆ ట్వీట్ కు ప్రధాన మంత్రి ప్రత్యుత్తరాన్ని ఇస్తూ -
‘‘దీనిని చూసి సంతోషం కలిగింది, చైతన్య భరితం అయినటువంటి తమిళ సంస్కృతి ప్రపంచ స్థాయి లో లోకప్రియత్వాన్ని సంతరించుకొంది’’ అని పేర్కొన్నారు.
ప్రధాన మంత్రి కార్యాలయం
పరమ పవిత్రులైన శ్రీ దలై లామా కు ఆయన 86వ జన్మదినం నాడు శుభాకాంక్షలు తెలిపిన ప్రధాన మంత్రి
పరమ పవిత్రులైన శ్రీ దలై లామా 86వ పుట్టినరోజు సందర్భం లో ఆయన తో ప్రధాన మంత్రి శ్రీ నరేంద్ర మోదీ మాట్లాడారు; ప్రధాన మంత్రి ఆయన కు పుట్టినరోజు శుభాకాంక్షలు తెలియజేశారు.
‘‘పరమ పవిత్రులైనటువంటి శ్రీ దలై లామా కు 86వ పుట్టినరోజు శుభాకాంక్షలు తెలియ జేయడం కోసం ఫోన్ లో ఆయన తో మాట్లాడాను. ఆయన దీర్ఘాయుష్మంతుడు కావాలని, ఆరోగ్యవంతమైన జీవనాన్ని గడపాలన్నదే మన ఆకాంక్ష’’ అని ప్రధాన మంత్రి ఒక ట్వీట్ లో పేర్కొన్నారు.
(